Aug 26,2018
బీఎస్‌ఎన్‌ఎల్‌ రక్షాబంధన్‌ ఆఫర్‌
న్యూఢిల్లీ: ప్రభుత్వ రంగ టెలికాం సంస్థ భారత్‌ సంచార్‌ నిగమ్‌ లిమిటెడ్‌ (బీఎస్‌ఎన్‌ఎల్‌) వినియోగదారుల కోసం సరికొత్త ఆఫర్‌ను ప్రకటించింది. ఆదివారం రాఖీ పండగ సందర్భంగా 'రక్షాబంధన్‌' స్పెషల్‌ ఆఫర్‌ను బీఎస్‌ఎన్‌ఎల్‌ ప్రీపెయిడ్‌ కస్టమర్లకు అందుబాటులోకి తెచ్చింది. ఈ స్పెషల్‌ ఆఫర్‌ రేపటి నుంచి అందుబాటులోకి వస్తుందని సంస్థ ట్విటర్లో వెల్లడించింది. ఈ సరికొత్త రీచార్జ్‌పై వినియోగదారులకు అపరిమిత వాయిస్‌ కాల్స్‌, అపరిమిత ఎస్‌ఎంఎస్‌లు లభించనున్నాయి. రూ.399 రీచార్జ్‌పై రోజుకు 1 జీబీ డేటా చొప్పున.. 74 రోజుల పాటు అపరిమిత డేటాను ప్రభుత్వ రంగ టెలికాం సంస్థ ఆఫర్‌ చేయనుంది. ఇంకా అన్‌లిమిటెడ్‌ వాయిస్‌ కాల్స్‌ను, రోజుకు 100 ఎస్‌ఎంఎస్‌లను కూడా బీఎస్‌ఎన్‌ఎల్‌ ఆఫర్‌ చేస్తోంది. ఈ 'రక్షాబంధన్‌' ఆఫర్‌ దేశమంతటా వర్తిస్తుంది. అన్‌లిమిటెడ్‌ పర్సనలైజ్‌డ్‌ రింగ్‌ బ్యాక్‌ టోన్‌ (పీఆర్‌బీటీ)ను ఈ ఆఫర్‌ కింద ఉచితంగా అందించనుంది.
మీ స్నేహితులకు రికమెండ్ చెయ్యండి